# Príloha č. 4 Časový priebeh dohodnutia obchodného prípadu na profile SK/PL

1. Jednou z podmienok dohodnutia cezhraničného prenosu na profile SK/PL je získanie práv pre využitie prenosovej kapacity Užívateľom alebo jeho zahraničným partnerom/partnermi. Tieto práva je možné získať:
   1. Rezerváciou prenosovej kapacity pridelenej pre príslušný rok a pre kalendárne mesiace príslušného roku:
      1. v aukčnom procese – ročná/mesačné aukcie – spôsobom popísaným v príslušných Aukčných pravidlách. Ročné/mesačné aukcie na profile SK/PL vykonáva JAO. V procese aukcie je prideleným kapacitným právam priradený Capacity Agreement Identification (ďalej len „**CAI kód**“)
      2. prevedením od tretej osoby, ktorá disponuje rezerváciou prenosovej kapacity podľa Aukčných pravidiel. Prevedené kapacitné práva získavajú prevodom nový CAI kód.
         1. Na dennej báze v rámci implicitnej alokácie prenosových kapacít na spoločných cezhraničných profiloch prostredníctvom organizovaného krátkodobého trhu s elektrinou – DE-AT-PL-4M market couplingu. V prípade technických problémov s prepojením trhov s elektrinou formou implicitnej alokácie prenosových kapacít na spoločných cezhraničných profiloch prostredníctvom organizovaného krátkodobého trhu s elektrinou alebo iných okolností, ktoré znemožnia vykonávať market coupling, bude na profile SK/PL vyhlásená denná tieňová explicitná aukcia (Tieňová aukcia), ktorú vyhlasuje a koordinuje JAO. Odkaz na webové sídlo [www.jao.eu](http://www.jao.eu), na ktorom sú zverejnené podrobnosti o  pravidlách Tieňovej aukcie, je zverejnený na webovom sídle www.sepsas.sk.
         2. Rezerváciou prenosovej kapacity pridelenej pre jednotlivé hodiny príslušnej seansy v procese vnútrodenného prideľovania cezhraničných kapacít. Vnútrodenné prideľovanie cezhraničných kapacít na profile SK/PL vykonáva spoločnosť ČEPS. Platné pravidlá Cezhraničného Intraday sú zverejnené na webovom sídle ČEPS [www.ceps.cz](http://www.ceps.cz) v dokumente „Intraday Capacity Allocation and Nomination Procedure - Trader Guide“.
2. Dohodnutie prenosu s využitím kapacitných práv získaných v ročnej/mesačnej/dennej Tieňovej aukcii/vnútrodennej alokácii prebieha v nasledujúcich krokoch:

Pre dohodnutie denného prenosu (obdobie 24 po sebe idúcich obchodných hodín, resp. 23/25 hodín v prípade prechodu na letný/zimný čas) musí predložiť Užívateľ požiadavku na prenos jedným z nasledujúcich spôsobov:

* + - Použitím elektronického formulára vo formáte html s podporou kopírovania z MS Excel (Damas Energy)
    - Cez upload XML súboru do Damas Energy
    - Odoslaním XML súboru do Damas Energy e-mailom na adresu dae@sepsas.sk
    - Odoslaním XML súboru do Damas Energy cez webové služby.

Zahraničný partner/partneri Užívateľa predkladá/jú požiadavku na prenos do PSE.

Požiadavka na prenos musí spĺňať nasledujúce podmienky:

správna identifikácia Užívateľa (EIC kód)

správna identifikácia zahraničného partnera (EIC kód)

Užívateľ alebo jeho zahraničný partner musí byť vlastníkom kapacitných práv

správna identifikácia profilu a smeru požadovaného prenosu

hodnoty požadovaných prenosov v MW sú uvedené formou celých kladných čísel

XML súbor spĺňa štandard ESS 3.3 (pozri vzor zverejnený na [www.sepsas.sk](http://www.sepsas.sk))

Bussiness Type A03

Capacity Contract Type (ďalej len „**CCT**“) – v závislosti od typu aukcie/alokácie, v ktorej boli kapacitné práva pridelené

CAI kód – pridelený príslušnou aukčnou/alokačnou kanceláriou v procese aukcie/alokácie, resp. v procese prevodu kapacitných práv

XML súbor v 60min., resp. v 15min. rozlíšení (voliteľné)

Požiadavky na prenos sú zadávané s rešpektovaním princípu m:n (cross-nominácie), tzn. vlastník kapacitných práv môže tieto práva využiť s viac ako jedným zahraničným partnerom na druhej strane hranice

Užívateľ nemôže zadať viac ako jednu požiadavku na prenos s rovnakou kombináciou: InArea/OutArea/InParty/OutParty/CCT/CAI

Požiadavky na prenos môžu byť zaslané do Damas Energy vopred, akonáhle je kapacitným právam pridelený CAI kód

Kapacitné práva, ktoré boli pridelené v procese Cezhraničného Intraday, je vlastník týchto kapacitných práv povinný využiť v plnej výške

1. Hodnoty požadovaných prenosov sú v deň D-2 o 9:00 hod., resp. ihneď po prijatí (v prípade zaslania po čase D-2 9:00), zaslané do systému zúčtovateľa odchýlok a skontrolované voči disponibilnej finančnej zábezpeke. V prípade nedostatočnej výšky disponibilnej finančnej zábezpeky bude Užívateľovi doručený Anomaly Report (ďalej len „**ANO**“) vo forme správy v užívateľskom účte Užívateľa v rámci Damas Energy. V prípade, že Užívateľ v čase do uzávierky zadávania požiadaviek na cezhraničný prenos náležite neupraví výšku disponibilnej finančnej zábezpeky, resp. náležite neupraví hodnoty požadovaného prenosu tak, aby disponibilná finančná zábezpeka bola dostačujúca, hodnoty požadovaného prenosu nevstúpia do procesu zosúhlasovania cezhraničných prenosov s hodnotami príslušného susedného operátora PS, tzn. požadovaný prenos nebude akceptovaný.
2. V prípade splnenia podmienok pre zadanie požiadavky podľa odseku 2)c) tejto Prílohy Prevádzkovateľ PS prostredníctvom Damas Energy prijme zadanú požiadavku. V prípade nesplnenia podmienok Prevádzkovateľ PS prostredníctvom Damas Energy túto požiadavku neprijme. V oboch prípadoch je táto skutočnosť potvrdená Užívateľovi správou v užívateľskom účte v  Damas Energy.
3. Prevádzkovateľ PS preverí technickú realizovateľnosť s ohľadom na bezpečnú a spoľahlivú prevádzku prenosovej sústavy.
4. V prípade, že do Damas Energy je doručená jedna alebo viacero požiadaviek na prenos, ktoré využívajú kapacitné práva s rovnakým CAI kódom a tieto požiadavky v súčte prevýšia kapacitné práva priradené danému CAI kódu, Damas Energy odošle všetkým dotknutým Užívateľom ANO upozorňujúcim na skutočnosť, že pridelené kapacitné práva boli prekročené. Užívateľovi bude doručený ANO vo forme správy v užívateľskom účte Užívateľa v rámci Damas Energy. V prípade, že Užívateľ/Užívatelia v čase do uzávierky zadávania požiadaviek na prenos, resp. v rámci korekčného cyklu, neskorigujú príslušné požiadavky na prenos, v procese zosúhlasenia požiadaviek na prenos budú všetky dotknuté požiadavky proporcionálne skrátené a zaokrúhlené smerom nadol na celé číslo.
5. Požiadavky na prenos využívajúce kapacitné práva pridelené v ročnej/mesačnej aukcii Užívateľ predkladá v čase do **17:00 hod dňa D-2, tzv. Gate Closure Time** (ďalej len „**GCT**“)**,** kde D je deň prenosu**.** V čase 17:00 hod dňa D-2 začína proces zosúhlasenia požiadaviek zadaných Užívateľom s požiadavkami zadanými jeho zahraničným partnerom/partnermi susednému operátorovi PS. Ak sú v procese zosúhlasenia identifikované nezosúhlasené hodnoty požiadaviek na prenos, resp. prekročenie kapacitných práv prislúchajúcich k určitému CAI, Damas Energy odošle všetkým dotknutým Užívateľom ANO indikujúci stav nezosúhlasenia. Užívateľovi bude doručený ANO vo forme správy v užívateľskom účte Užívateľa v rámci Damas Energy. Po doručení ANO majú dotknutí Užívatelia možnosť korigovať nezosúhlasené nominácie, a to v čase do **18:00 hod dňa D-2, tzv. Cut Off Time** (ďalej len „**COT**“).Ak v uvedenom čase nedôjde zo strany dotknutých Užívateľov ku korekcii nezosúhlasených požiadaviek na prenos, v čase COT sú nezosúhlasené požiadavky upravené uplatnením pravidla nižších hodnôt (v prípade nesúhlasných hodnôt je akceptovaná nižšia hodnota) a v prípade prekročenia kapacitných práv uplatnením proporcionálneho krátenia všetkých požiadaviek využívajúcich rovnaký CAI kód. Zosúhlasené hodnoty požiadaviek na prenos sú Užívateľovi potvrdené prostredníctvom final Confirmation Report (ďalej len „**fCNF**“). Užívateľovi bude doručený fCNF vo forme správy v užívateľskom účte Užívateľa v rámci Damas Energy. Týmto je dohodnutý medzi Prevádzkovateľom PS a Užívateľom obchodný prípad na poskytnutie cezhraničného prenosu v rozsahu potvrdených požiadaviek.
6. Pre zadávanie požiadaviek na prenos využívajúcich kapacitné práva pridelené v dennej Tieňovej aukcii platia pravidlá popísané v bode 6) tejto Prílohy, pričom

* Pre profil SK/PL: **GCT je stanovený na 14:30 hod dňa D-1**

**COT** **je stanovený na 15:30 hod dňa D-1**

1. V prípade výnimočnej situácie môže byť GCT posunutý na 15:00, resp. 15:30. Podrobný popis pravidiel schedulingu a zosúhlasovania požiadaviek na prenos je popísaný v dokumente „The User´s Guide to Scheduling in CEE Region“ zverejnenom na: <http://jao.eu/support/resourcecenter/overview>*.*
2. Podrobný popis pravidiel schedulingu a zosúhlasovania vnútrodenných požiadaviek na prenos sú zverejnené na webovom sídle ČEPS www.ceps.cz v dokumente „Intraday Capacity Allocation and Nomination Procedure - Trader Guide“.